钦定古今图书集成/明伦汇编/官常典/第259卷 > 陈
## 钦定古今图书集成/明伦汇编/官常典/第259卷 > 陈

陈设中书省，总机要，置舍人五人，领主事十人，书吏
二百人。

按《隋书百官志》：“国之政事，并由中书省。有中书舍人
五人，领主事十人，书吏二百人。书吏不足，并取助书，
分掌二十一局事，各当尚书诸曹，并为上司，总国内
机要。而尚书唯听受而已。被委此官，多擅威势。中书
监秩中二千石，品第二；中书令秩中二千石，品第三；
中书侍郎秩千石，品第四；中书通事舍人依减秩例，
六百石，品第八。”